O **Medi Bayreuth** (estilizado: **medi bayreuth**), é un equipo de baloncesto profesional alemán con sede na cidade de Bayreuth, Baviera. Fundado como unha sección do Post SV Bayreuth en 1975, actualmente compite na Basketball Bundesliga, a máxima categoría do baloncesto xermano. Disputa os seus partidos como local no Oberfrankenhalle, pavillón con capacidade para 3.600 espectadores. Entre os seus principais títulos están a Liga conseguida en 1989 e as dúas Copas en 1988 e 1989.

Historia
--------

O club foi fundado en 1975 como a sección de baloncesto do Post SV Bayreuth. Foi ademais un dos clubs que xogaron a primeira edición da segunda división de baloncesto profesional en Alemaña. Na súa tempada de debut, o equipo ascendeu de inmediato á máxima categoría. En 1979, o equipo de baloncesto separouse do Post SV e o club foi refundado co nome de USC Bayreuth. Ao finalizar a temporada 1983−84, o equipo descendeu da Bundesliga. Isto levou ao club a fusionarse co TTBG Steiner-Optik Bayreuth, un antigo club de tenis de mesa, para formar o BG Steiner Bayreuth. Como Steiner Bayreuth, o equipo atinxiu grandes éxitos. Primeiro, o club conseguiu regresar inmediatamente á máxima categoría, para poucos anos máis tarde gañar títulos. De feito, en 1988 e 1989 o equipo gañou a Copa e na temporada 1988−89 foi coroado campión nacional alemán despois de gañar a Bundesliga.

En 1997, o tradicional patrocinador do club, Steiner, deixou o club e comezaron a ter problemas financeiros, o que produciu tamén unha crise deportiva. De feito, en 1999 o equipo descende da Bundesliga debido aos citados problemas económicos. Nas seguintes tempadas, o Bayreuth cnverteuse nun equio habitual da ProA, a segunda división xermana. O regreso á máxima categoría chegou tras gañar o título da ProA na temporada 2009−10. Ao comezo da temporada 2013−14, o club consegue un novo patrocinador principal, mudando ao seu nome a "medi bayreuth". Tamén mudaron as cores do equipo a negro, verde lima e rosa. Após finalizar durante os seguintes ano na zona media da clasificación, o equipo consegue finalizar en cuarto lugar na temporada 2016−17, finalizando o equipo de Raoul Korner cun balance de 22 vitorias por 10 derrotas. Porén, nos play-offs foron eliminados en primeira rolda polo EWE Baskets Oldenburg. Con todo, a boa actuación serviu ao equipo para xogar na Basketball Champions League 2017−18. Na Champions League o equipo pasa a primeira rolda e elimina nos cuartos de final ao Beşiktaş, mais perde finalmente en Cuartos ante o Riesen Ludwigsburg.

### Nomes

O Medi Bayreuth tivo os seguintes nomes ao longo da súa historia:

* **Post SV Bayreuth** (1975–1979)
* **USC Bayreuth** (1979–1983)
* **USC Olympia Bayreuth** (1983–1984)
* **BG Steiner Bayreuth** (1984–1989)
* **Steiner Bayreuth** (1989–1997)
* **Basket Bayreuth** (1997–1999)
* **BBC Bayreuth** (1999–2013)
* **medi bayreuth** (2013–presente)

### Temporadas

| Ano | Nivel | Liga | Pos. | Copa | Competicións europeas |
| --- | --- | --- | --- | --- | --- |
| 2000–01 | 2 | 2. BBL | 8º |  |  |
| 2001–02 | 2 | 2. BBL | 2º |  |  |
| 2002–03 | 2 | 2. BBL | 5º |  |  |
| 2003–04 | 2 | 2. BBL | 10º |  |  |
| 2004–05 | 2 | 2. BBL | 3º |  |  |
| 2005–06 | 2 | 2. BBL | 6º |  |  |
| 2006–07 | 2 | 2. BBL | 3º |  |  |
| 2007–08 | 2 | ProA | 8º |  |  |
| 2008–09 | 2 | ProA | 3º |  |  |
| 2009–10 | 2 | ProA | 1º |  |  |
| 2010–11 | 1 | BBL | 16º |  |  |
| 2011–12 | 1 | BBL | 13º |  |  |
| 2012–13 | 1 | BBL | 15º |  |  |
| 2013–14 | 1 | BBL | 14º |  |  |
| 2014–15 | 1 | BBL | 16º |  |  |
| 2015–16 | 1 | BBL | 12º |  |  |
| 2016–17 | 1 | BBL | 4º |  |  |
| 2017–18 | 1 | BBL | 6º | Cuarto lugar | **3** Champions League | CF |
| 2018–19 | 1 | BBL | 12º | Oitavos de final | **3** Champions League | FR |
| 2019–20 | 1 | BBL | 12º | Oitavos de final | **4** FIBA Europe Cup | SF |
| 2020–21 | 1 | BBL | 10º | Fase de grupos |  |

Títulos
-------

**Liga de Alemaña**

* **Campións** (1): 1989

**Copa de Alemaña**

* **Campións** (2): 1988, 1989

Xogadores
---------

### Destacados

* Alemaña Bastian Doreth
* Alemaña Nicolai Simon
* Cabo Verde Jeff Xavier
* Estados Unidos Brandon Bowman
* Estados Unidos Jason Cain
* Estados Unidos Will Conroy
* Estados Unidos Danny Gibson
* Estados Unidos Je'Kel Foster
* Estados Unidos Travis Leslie
* Estados Unidos Gary McGhee
* Estados Unidos D. J. Seeley
* Montenegro Suad Šehović
* NixeriaCanadá Melvin Ejim
* NixeriaEstados Unidos Koko Archibong

Notas
-----

1. ↑  "Vor 30 Jahren startete man in die bisher erfolgreichste Saison". *www.medi-bayreuth.de* (en alemán). 21 de setembro de 2018. Arquivado dende o orixinal o 17 de outubro de 2018. Consultado o 17 de outubro de 2018.

Véxase tamén
------------

### Ligazóns externas

* Páxina web oficial *(en alemán)*
* Perfil en Eurobasket.com *(en inglés)*